Document ID: 32011D0281

KOMISSION PÄÄTÖS,
annettu 16 päivänä toukokuuta 2011,
päätöksen 2009/146/EY muuttamisesta siltä osin, mikä koskee tiedekomiteoiden jäsenten korvaamista päätöksellä 2008/721/EY perustetun tieteellisten neuvonantajien ryhmän jäsenillä
(2011/281/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kuluttajien turvallisuuden, kansanterveyden ja ympäristön aloilla toimivien tiedekomiteoiden ja asiantuntijoiden neuvoa-antavan rakenteen luomisesta ja päätöksen 2004/210/EY kumoamisesta 5 päivänä syyskuuta 2008 tehdyn komission päätöksen 2008/721/EY (1) ja erityisesti sen 5 artiklan,
sekä katsoo seuraavaa:
(1)
Komissio perusti päätöksellä 2008/721/EY kuluttajien turvallisuuden, kansanterveyden ja ympäristön aloille kolme tiedekomiteaa eli kuluttajien turvallisuutta käsittelevän tiedekomitean, terveys- ja ympäristöriskejä käsittelevän tiedekomitean ja kehittymässä olevia ja vastikään havaittuja terveysriskejä käsittelevän tiedekomitean sekä riskinarviointiin erikoistuneiden tieteellisten neuvonantajien ryhmän, jäljempänä ’neuvonantajaryhmä’.
(2)
Komissio nimitti päätöksellä 2009/146/EY (2) kuluttajien turvallisuutta käsittelevän tiedekomitean, terveys- ja ympäristöriskejä käsittelevän tiedekomitean ja kehittymässä olevia ja vastikään havaittuja terveysriskejä käsittelevän tiedekomitean jäsenet sekä neuvoantajaryhmän tieteelliset neuvonantajat.
(3)
Päätöksen 2008/721/EY 12 artiklan mukaisesti tiedekomiteat ovat vahvistaneet yhteisen työjärjestyksensä, jossa asetetaan muun muassa osallistumiskriteerit tiedekomiteoiden jäsenille sekä komitean jäsenyyden päättymisedellytykset, kuten päätöksen liitteessä II olevan 4 kohdan a alakohdassa todetaan.
(4)
Päätöksen 2008/721/EY 5 artiklan 2 kohdassa todetaan, että jos tiedekomitean jäsen ei enää täytä työjärjestyksessä vahvistettuja osallistumiskriteerejä tai hän esittää eronpyynnön, komissio voi katsoa, että jäsenyys on päättynyt, ja nimetä hänen tilalleen uuden jäsenen neuvonantajaryhmästä.
(5)
Kaksi terveys- ja ympäristöriskejä käsittelevän tiedekomitean jäsentä, yksi kuluttajien turvallisuutta käsittelevän tiedekomitean jäsen ja yksi kehittymässä olevia ja vastikään havaittuja terveysriskejä käsittelevän tiedekomitean jäsen on esittänyt eronpyynnön, ja kaksi kuluttajien turvallisuutta käsittelevän tiedekomitean jäsentä ei enää täytä osallistumiskriteerejä, ja heidän jäsenyytensä olisi katsottava päättyneeksi. On tarpeen nimittää uudet jäsenet, jotta varmistetaan tarvittavan asiantuntemuksen saatavuus kussakin komiteassa.
(6)
Neuvonantajaryhmän asiantuntijat, jotka korvaavat tiedekomiteoiden sellaiset jäsenet, jotka ovat esittäneet eronpyynnön tai joiden jäsenyys katsotaan päättyneeksi, on valittu päätöksen 2008/721/EY 3 artiklan 2 kohdan mukaisesti heidän asiantuntemuksensa perusteella, ja tämän lisäksi maantieteellisen jakautumisen on heijasteltava tieteellisten ongelmien ja toimintamallien monimuotoisuutta etenkin Euroopassa.
(7)
Jäsenet, jotka ovat esittäneet eronpyynnön tai joiden jäsenyys katsotaan päättyneeksi, olisi nimitettävä riskinarviointiin erikoistuneiksi tieteellisiksi neuvonantajiksi neuvonantajaryhmään,
ON HYVÄKSYNYT TÄMÄN PÄÄTÖKSEN:
1 artikla
Tämän päätöksen liitteessä olevassa 1 kohdassa lueteltujen asiantuntijoiden jäsenyys katsotaan päättyneeksi.
Nimitetään kyseiset asiantuntijat riskinarviointiin erikoistuneiksi tieteellisiksi neuvonantajiksi.
Nimitetään tämän päätöksen liitteessä olevassa 2 kohdassa luetellut asiantuntijat päätöksellä 2008/721/EY perustettujen tiedekomiteoiden jäseniksi mainitun liitteen mukaisesti.
2 artikla
Muutetaan päätöksen 2009/146/EY liitteet I ja II tämän päätöksen liitteen mukaisesti.
3 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 16 päivänä toukokuuta 2011.

Labels: 15